Document ID: /roh_data/filtered/swiss_laws_in_ROHinterleaved.jsonl.gz/14926

This text was translated from FR into Rumantsch Grischun.

Les actions qu’un créancier de la société peut faire valoir contre un associé en raison de dettes sociales se prescrivent par cinq ans dès la publication de sa sortie ou de la dissolution de la société dans la Feuille officielle suisse du commerce, à moins que la créance ne soit, de par sa nature, soumise à une prescription plus courte. Si la créance n’est devenue exigible que postérieurement à la publication, le délai court dès l’exigibilité. La prescription ne s’applique point aux actions des associés les uns contre les autres.

Las pretensiuns dals crediturs da la societad cunter in societari per obligaziuns da la societad suranneschan entaifer 5 onns, suenter che sia extrada u suenter che la dissoluziun da la societad è vegnida publitgada en il Fegl uffizial svizzer da commerzi, nun ch’i valia in termin da surannaziun pli curt pervia da la natira da la pretensiun. Sche la pretensiun sto vegnir pajada pir suenter questa publicaziun, cumenza la surannaziun il mument che la pretensiun sto vegnir pajada. Questa surannaziun na vegn betg applitgada per pretensiuns dals societaris tranter sai.